Aglam n tnefsit n yiwudam ur asen-tefki ara aṭas azal Dalila Qeddac-Ccix, xas ulamma, tanefsit n uwadem d aḥric agejdan deg tuddsa-s, maca d imexḍa n yiwudam i wumi tga ṣṣenf n uglam-agi. Tanefsit n uwadem tettbeddil deg uḍris ɛlaḥsab n yineḍruyen n teḥkayt, ɛlaḥab n wayen yettidir deg-s d wayen i as-id yezzin deg uḍris. Amaru igellem-d ayen yellan d iḥulfan n lferḥ, n lqerḥ, iḥulfan n leḥmala d lkerh, ... tikkwal ikeččem ɣer uxemmem n yiwudam i wakken ad d-yessenfali tanefsit-nsen.